Сынтәа експериментк аҳасабала Аӡҩыбжьа иаадрыхит акырпыжә еиуеиԥшым асорҭқәа, иҩажьугьы ыҟоуп, иҳәеит агроном хада Иури Бороненко.
"Асорт даара ибзиоуп. Иҳамоуп аголландиатә селекциа иаҵанакуа асортқәагьы. Ашьынкақәагьы еиуеиԥшым ахкқәа ааҳрыхит. Еиӷьу еицәоу алаҳхуеит. Ҳагхақәа ҳаԥхьаҟа иҳарҽеиуеит", — иҳәоит Бороненко.
Агроном иазгәеиҭоит аӡҩыбжьатәи акырпыжәқәа раарыхраан ахимиа маҷӡаны рхы ишадырхәо.
"Напыла еиҭаҳҳаит, иаҳрашәеит. Зекологиа цқьоу аалыҵ ҳаур ҳҭахын. Ахимиа маҷӡаны ҳхы иаҳархәеит", — иҳәоит агроном.
Иҟалоу иҟаламу убар ауеит аԥшшәала, ацәа акьакьарала, ахәҵәы аҭагылазаашьа ала.